cyanic-selkie/wikianc huggingface dataset:
מנדינקה
מבחינה דתית, רוב גדול מאוד של בני מנדינקה הם בימינו מוסלמים. בכמה אזורים שורדות עדיין דתות אנימיסטיות עתיקות, ופולחן האבות. העיסוק המסורתי השולט הוא חקלאות – בשיטות קדומות – גידול דוחן, תירס, אורז, שעועית, בוטנים ועוד. יש גם מגדלי עיזים, כבשים, חמורים ועופות בית. בני דיולה עוסקים במסחר. נשמר גם העיסוק בציד ובדיג. מתגוררים בבקתות חרסית, מוקפות בקירות עשויים חרסית. בכל יישוב גרה בדרך כלל משפחה פטריארכלית גדולה.
חיי הכלכלה והחברה
לקלאנים המשפחתיים היו פטרונימים, אבות מייסדים ואיסורים משלהם.
תרבות
הספרות, שלא הייתה כתובה, מיוצגת בסיפורים בעל פה. בנוסף קיימת מסורת של אגדות ומיתוסים המועברת בשירי הגריו, היצירה הידועה ביותר שעברה לפי מסורת זו הוא האפוס של סונדיאטה, ששאב השראה מחיי המלך סונדיאטה קייטה, מייסד אימפריית מאלי. זמרי הגריו אחראים לשימור זיכרון השבטים ולהעלאתו באוב בעת הטקסים. הם עוסקים גם בשידוכים. פעם הם היו תלויים במשפחות מסוימות, בימינו הם חופשיים.
זרם הקרח ראטפורד
זרם הקרח ראטפורד (באנגלית: Rutford Ice Stream) הוא זרם קרח גדול שאורכו 290 קילומטרים ורוחבו 24 קילומטרים, הזורם בין רכס סנטינל שבהרי אלזוורת' לבין רמת הקרח פלצ'ר שבאנטארקטיקה, ונשפך לתוך קצהו הדרום מערבי של מדף הקרח רון.
קרחונים יובליים
קרחונים הזורמים לתוך זרם הקרח ומזינים אותו:
לקריאה נוספת
• Edward C. King, Hamish D. Pritchard, and Andrew M. Smith, Subglacial landforms beneath Rutford Ice Stream, Antarctica: detailed bed topography from ice-penetrating radar, Earth Syst. Sci. Data, 8, 151–158, 2016, doi:10.5194/essd-8-151-2016, PP 151-158
דרכון אוסטרי
איותים שונים של אותו שם בתוך אותו מסמך
התמלול המקורי שהוזכר לעיל משמש בדרך כלל לכרטיסי טיסה וכו', אבל לפעמים (כמו באשרות לארצות הברית) משתמשים גם בצורות המופשטות, ללא אומלאוטים. שלוש גרסאות האיות האפשריות באותו שם (למשל Müller/Mueller/Muller) במסמכים שונים מובילים לפעמים לבלבול, והשימוש בשני איותים שונים בתוך אותו מסמך (כמו בדרכון) עלול להותיר רושם על אנשים שאינם בקיאים בכתיב הגרמני כי המסמך הוא זיוף.
אזרחות כפולה
החזקת דרכון אוסטרי ודרכון זר בו זמנית, כלומר אזרחות כפולה, מוגבלת על פי חוק הלאום האוסטרי הנוכחי לבעלי אזרחות כפולה מתוקף לידה בלבד, וכן לנרדפים וצאצאיהם המקבלים אזרחות על בסיס הצהרה. אוסטרים חייבים לוותר על אזרחותם כדי להתאזרח כאזרחי מדינה אחרת.
היסטוריה
ב-1857 ניתנו הדרכונים הראשונים בידי האימפריה האוסטרית. עם הפיכתה של האימפריה לאימפריה האוסטרו-הונגרית כתוצאה מהפשרה האוסטרו-הונגרית של 1867, הדרכונים החלו להיות מונפקים בידי האימפריה הפדרטיבית החדשה.
האימאם שאמיל
ביוגרפיה
שאמיל נולד בזמן שהאימפריה הרוסית הרחיבה את שטחיה אל תוך שטחיהן של האימפריה העות'מאנית ופרס (ראו המלחמה העות'מאנית-רוסית (1806–1812) ומלחמת רוסיה–פרס (1804–1813). בתמיכת השאה הפרסי, התמרדו שבטים קווקזים רבים כנגד הכיבוש הרוסי וביצעו פעולות גרילה הידועות גם כמלחמת קווקז. מנהיגי המרד הקודמים, לפני שאמיל, היו שייח' מנסור וגאזי מולא. שאמיל היה ידיד ילדות של מולא, ונעשה לתלמיד שלו.
לאחר מותו
לאחר הכנעתו והתפרקות מאבק המורדים, החלה האימפריה הרוסית לבצע בקווקז 'התאמה' למחיה של נוצרים אורתודוקסים. ההתאמה כללה הפצה של הנצרות, והקמת מערכת מדינית-דתית בשליטה נוצרית.
פרמטר הסקלה של היקום
מתיאורית המפץ הגדול מקבלים כי עבור כל המרחקים האפשריים מתקיים: \ R(t=0)=0 - כלומר כל היקום החל בנקודה אחת. לרוב, מקובל לקבוע גם כי \ R(t_0)=1 כאשר t0 הוא הזמן הנוכחי שעבר מאז המפץ הגדול, כלומר גיל היקום.
Tomorrow Never Dies
כתיבה
מפיקי הסרט "מחר לנצח" פנו אל שריל קרואו בהצעה לכתוב ולבצע את שיר הנושא של הסרט. קרואו כתבה והלחינה את השיר יחד עם המפיק המוזיקלי שלה מיטשל פרום. לצד הפנייה לקרואו, דייוויד ארנולד, שהלחין את פסקול הסרט, כתב שיר נוסף בשם "מחר לנצח" והעניק אותו לקיי די לאנג. בסופו של דבר החליט ארנולד להשתמש בשיר של קרואו כשיר הפתיחה של הסרט. בהתאם לכך שונה שם השיר של לאנג ל"כניעה" והוא נדחק לקרדיטים.
לינדה זיסקויט
קורות חייה
זיסקוויט נולדה בבאפלו שבניו יורק, למדה באוניברסיטת טאפטס ולאחר מכן בהרווארד וב-SUNY. עלתה לישראל בשנת 1978 ומתגוררת בירושלים. כיום מלמדת שירה, ספרות עברית ותרגום באוניברסיטה העברית, וכן מלמדת בתוכנית לימודים של אוניברסיטת ווסליאן-בראון בישראל. זיסקוויט פרסמה שלושה קובצי שירה ועסקה בתרגום שירים עבריים לאנגלית, ובהם שירי יונה וולך. במשך כעשר שנים שימשה כעורכת הספרותית של Tikkun וכיום משמשת כעורכת הספרותית של Maggid: A Journal of Jewish Literature.
נשואה לעורך הדין דונלד זיסקויט ואם לחמישה ילדים. היא בעלת גלריה ארטספייס במושבה הגרמנית בירושלים.
משפט דארבו
מסקנה ממשפט דארבו
מסקנה מעניינת ממשפט דארבו היא שנקודות אי-הרציפות של הנגזרת הן מסוג "אי-רציפות עיקרית" בלבד. בפרט, לפונקציה בעלת נקודת אי-רציפות סליקה או אי-רציפות מסוג ראשון (״קפיצה״/״דילוג״) אין פונקציה קדומה.
יחסי איטליה–צרפת
המאות ה-15–ה-18
במהלך המאה ה-14 והמאה ה-15 התחוללו המלחמות האיטלקיות, שבה ניסתה ממלכת צרפת להשתלט על חלקים מאיטליה, ולאחר מכן הייתה איטליה לזירת לחימה בין בית הבסבורג לבית ולואה. גם בשנים לאחר מכן לחמה צרפת בשטחי איטליה, במלחמות שניהלה כנגד בית הבסבורג, ובכלל זה במלחמת שלושים השנים, מלחמת הירושה הספרדית, מלחמת הירושה הפולנית, מלחמת הירושה האוסטרית ומלחמת שבע השנים.
לאחר המלחמה
כיום שתי המדינות משתפות פעולה במגוון תחומים, ובכלל זה בתחומי הכלכלה, המסחר, הביטחון והתרבות, ושתי המדינות אף חברות באיחוד האירופי ובנאט"ו.
המאה ה-21
המדינות שיקמו את היחסים ביניהם בשנת 2021 וחתמו על אמנת קווירינאלה אשר אמורה להגביר את שיתוף הפעולה במגזרים מהגנה ועד טלקום. ההסכם נקבע לפי דגם הסכם האליזה הצרפתי-גרמני. ירח הדבש ביחסים התחלף בחשש מצד צרפת לאחר מינוי של ג'ורג'ה מלוני לראש הממשלה.
אוגר סיבירי
רבייה וגידול גורים
גורים. הגורים נולדים קרחים עיוורים וחסרי ישע, במשקל עד 1.4 גרמים. הגורים עושים רעשים קטנים שנשמעים כמו צפצופים כדי שהנקבה תדע איפה הם ותוכל להחזיר אותם למחילה. הנקבה מטפלת לבדה בגורים, כעבור 21 יום מההמלטה, נגמלים הגורים מיניקה (בגיל 25 יום ניתן להפריד אותם מאמם). זמן מועט אחרי הגמילה, מגיעים הגורים לבגרות מינית, תהליך מהיר זה מסייע ליכולות הרבייה המרשימה של מין זה.
בעונת ההמלטה האם נוטה יותר לעקה או דחק (stress) אקוטי, ובשעת לחץ היא עלולה לפגוע בגורים. במהלך ההריון ובמיוחד בהנקה יש להימנע מפעולות הגורמות לחץ, כגון טלטול הכלוב ורעשים חזקים, ומומלץ להימנע ממגע עם הנקבה (ומהגורים במיוחד) ומניקוי הכלוב מיומיים לפני ההמלטה עד 14 ימים אחריה - ריח זר מהגורים עלול לגרום עקה והאם עלולה לאכלם.
חנתיליש הראשון
חַנְתִילִיש הראשון היה מלך החתים בין השנים 1590 - 1560 לפנה"ס. הוא היה גיסו של מורשיליש הראשון מתוך שהיה נשוי לאחותו של המלך, חַרַפְּשִילִיש. יחד עם זידנתש הראשון קשר חנתיליש נגד מורשיליש הראשון והשניים רצחו אותו, מה שסלל את דרכו של חנתיליש אל כס המלוכה.
בשנים הראשונות למלוכתו החל חנתיליש הראשון לפתח פראנויה מהתנקשות בחייו שככל הנראה נבעה מהתנקשותו שלו בקודמו לתפקיד. על אף הפרנויה המתמשכת הצליח חנתיליש הראשון למלוך תקופה ארוכה יחסית של כ-30 שנה ולמות מוות טבעי בשיבה טובה. התרומה הניכרת ביותר שלו היא ללא ספק הרחבת חומות הבירה חתושש. לאחר מותו של חנתיליש הראשון בשנת 1560 לפנה"ס ירש חותנו זידנתש הראשון את המלוכה.
ברוס רוברטסון
אלוף עולם
באליפות העולם הראשונה בשחייה שנערכה בבלגרד, אז יוגוסלביה בשנת 1973 זכה רוברטסון בשתי מדליות, זהב וארד. מדליית זהב במשחה ל-100 מטר פרפר בתוצאה של 55.69 שניות, לפני ג'ו בוטם (56.37 שניות) ורובין בקהאוז (56.42 שניות) שניהם מארצות הברית ומדליית ארד במשחה שליחים 4x100 מטר מעורב בתוצאה של 3:56.37 דקות, אחרי ארצות הברית (3:49.49 דקות) ומזרח גרמניה (3:53.24 דקות).
כסף קטלני (ספר)
כסף קטלני (באנגלית: Killing Floor), הוא הספר הראשון בסדרת ספרים של הסופר הבריטי לי צ'יילד. הספר יצא לאור ב-1997.
עלילה
בהמשך לאחר שנרצחים מפקד המשטרה מוריסון ואשתו באופן ברוטלי ביותר, מתברר שכנופיה של זייפני כספים שבראשם אב ובנו, ושחלק ניכר מאנשיה היספנים, השתלטה על העיירה, ועושה בה כבתוך שלה. ועולה החשד שראש העיר עצמו משתף פעולה עם כנופיה זו, ואף מפקד המשטרה שנרצח. לאחר שהבנקאי האבל שהוא איש מפתח בפרשה נעלם, ועולה החשד כי נרצח, אשתו של האבל ובניה נשלחים לבית מוגן של ה-FBI. תוך שג'ק ריצר מתחיל לחסל את חברי הכנופיה, שמנסים לפגוע בו, בזה אחר זה, תוך שהוא טומן להם מארבים.
שו שין
2017
בשנת 2017, במהלך אליפות גרמניה הפתוחה, אכזב כאשר הפסיד במשחקי הזוגות יחד עם פאן ג'נדונג בסיבוב 16 הטובים ביותר. באליפות שוודיה הפתוחה ניצח בגמר הטורניר 1:4 את פאן ג'נדונג. באליפות העולם לזוגות ניצח ביחד עם פאן ג'נדונג בגמר.
יובל טל
יובל טל (נולד ב-1965) הוא המייסד והנשיא של חברת פיוניר, חברת תשלומים אינטרנטית והמייסד של BorderFree, חברת מסחר אלקטרוני.
ביוגרפיה
טל נולד בישראל. הוא השלים את לימודיו התיכוניים ברמת השרון. הוא שירת בצה"ל ולאחר מכן קיבל תואר בוגר אוניברסיטה בהנדסת מכונות, ובהמשך קיבל תואר מוסמך אוניברסיטה בהנדסה ביו-רפואית מאוניברסיטת תל אביב.
Cimade
האתוס
המאפיין המובהק ביותר בעבודת Cimade הוא המחויבות להפגין סולידריות אקטיבית עם פליטים, מהגרים ואנשים מדוכאים. וזאת על ידי היותם "נוכחים" (בצרפתית présence) איתם, כלומר על ידי מגורים בתוך הקהילות ושיתוף בחיי היומיום שלהם תוך כדי מתן הסיוע הנדרש. זה בלט כנוהג ייחודי כבר במחנות המעצר של מלחמת העולם השנייה. נוכחות כזו עזרה לקדם את העקורים מעבר למתן סיוע.
קישוטים (מוזיקה)
מורדנט
המורדנט הוא תנועת סירוגין מהירה בין התו הכתוב, התו שמעליו (ב"מורדנט עליון" או "מורדנט הפוך") או התו שמתחתיו ("מורדנט תחתון" או "מורדנט") ושוב התו הכתוב. במקרה שמתבקשת הגבהה כרומטית, יסומן הדבר מעל המורדנט.
כפלפל
פרטי ביצוע הכפלפל תלויים בחלקם במיקום המדויק של סימן הכפלפל. הכפלפלים הבאים:
אצ'אקאטורה
אחת הדרכים להתייחס אל הסמיך הקצר היא כאל גרסה קצרה יותר, פחות חשובה מבחינה מלודית, של האפוג'אטורה, או הסמיך הארוך, שבה השהיית התו הראשי כמעט שאינה מורגשת - להלכה, איננה מחסירה כהוא זה מן הזמן המוקצב לתו הראשי. הסמיך נכתב כתו קישוט (grace note), לעיתים קרובות כרבע או שמינית, עם אלכסון שחוצה את קו התו.
קישוטים באריות אופרה
יש סיבות רבות לכך, שזמרים משתמשים בקישוטים. במאה ה-18 היה הקישוט שכיח במוזיקה ווקאלית, בייחוד באופרה. ציפו מן הזמרים לעטר את שירתם. צורת האריה דה קאפו דורשת קישוטים בחזרה של קטע A (הידועה גם כ-'A או A "פרימה"). כדי שיוכלו לעטר אריה במסורת ובטונאליות המקובלות, נדרשו רוב זמרי התקופה, אם לא כולם, ללמוד הלחנה לצד לימודי השירה. טווח אפשרויות הבחירה נע משינוי פשוט בארטיקולציה, למשל, שירת המלודיה בלגאטו בקטע A ובפיציקטו בקטע 'A ועד לשכתוב פסוקי שירה שלמים לטסיטורה מתאימה יותר לזמר/ת.
מערת נטר
רקע
נטר החליט לבקש מכי"ח אישור להקמת בית ספר חקלאי. הוא פנה לחברה והיא נתנה לו את אישורה, אך אז התברר שאין מספיק כסף להקמה. נטר פנה לברון רוטשילד בבקשה למימון, ואחרי מאמצים מרובים, הממשלה העות'מאנית נתנה לנטר רישיון לייסוד בית ספר חקלאי, והעניקה לו שטח של 2,600 דונם של אדמות מדינה.
סולימאן חיים
קורות חייו
סולימאן חיים נולד בשנת 1887 בטהראן להורים שהיגרו לשם משיראז. הוא גדל בתנאים כלכליים קשים. בילדותו קיבל חינוך יהודי מסורתי בתלמוד תורה ולאחר מכן בבית ספר נוצרי-מיסיונרי בשם "נור". בשנת 1906 החל ללמוד בקולג' האמריקאי של טהראן (שנוהל אף הוא בידי מיסיונרים פרסביטריאנים) והצטיין במקצועות שפות וספרות. מעט לאחר שהשלים את לימודיו, החל בעצמו ללמד אנגלית בקולג' האמריקאי.
חיים עבד כמתרגם עבור חברת הנפט האנגלו-איראנית עד הלאמתה בידי הממשל האיראני בשנת 1951, אז הפך למנהל ענף הרכש של החברה. לאורך כל אותה תקופה הוא עסק באדיקות בחיבור מילונים פרסיים דו-לשוניים: פרסי–אנגלי, אנגלי–פרסי, פרסי–צרפתי, צרפתי–פרסי ועברי–פרסי. לצורך חיבור המילונים הוא הסתייע באחים יצחק ויהודה ברוכים. מילוניו של סולימאן חיים יצאו מחדש במהדורות רבות, בפרט המילון הפרסי-אנגלי, שהוא הגדול מביניהם, ונותרו מילונים סטנדרטיים ובני-סמכא עד ימינו. המילונים ידועים בשמם הקיבוצי "פרהנג חיים" (فرهنگ حییم; 'מילון חיים'). המילון העברי–פרסי יצא לאור בירושלים בשנת 1966, ושוב במהדורה חדשה בשנת 1980, והיה המילון העברי-פרסי המודרני הראשון. במשך שנת הדפסת המילון (1965–1966) גר חיים בישראל על מנת לעסוק בעריכת המילון ובהגהתו. את ההצעה לחיבור המילון העלה לראשונה בפני חיים נשיא מדינת ישראל לשעבר יצחק בן-צבי, והוא נועד בעיקר לעולים חדשים מאיראן. חיים שקד גם על חיבור מילון פרסי–עברי, אך לא הספיק לפרסמו.
סולימאן חיים נפטר בטהראן בשנת 1970, בגיל 83. הוא היה נשוי ואב לשישה ילדים.
אוורי ברנדג'
לאחר פרישתו מפעילותו כאתלט, הפך ברנדג' למנהל קבוצות ספורט, ועלה במהירות בסולם הדרגות בקבוצות הספורט של ארצות הברית. כמנהיג של הארגונים האולימפיים של ארצות הברית, הוא נלחם בקנאות נגד החרם על האולימפיאדה ב-1936 שהתקיימה בגרמניה הנאצית. הוא נבחר לנשיא הוועד האולימפי הבינלאומי בשנת 1952. במשך שנותיו כנשיא הוועד האולימפי היה ברנדג' הלוחם המובהק ביותר למען שימור עקרון החובבנות במשחקים האולימפיים וזאת, בשעה שעולם הספורט נע לכיוון המקצוענות.
האולימפיאדה האחרונה שלו כנשיא, אולימפיאדת מינכן בשנת 1972, עמדה בסימן מחלוקת: באזכרה לאחר רצח 11 הספורטאים הישראליים על ידי טרוריסטים, גינה ברנדג' בנאומו את הפוליטיזציה של הספורט, אך סירב לבטל את המשך משחקי מינכן, והצהיר כי "המשחקים חייבים להימשך". למרות שבשעתו, זכתה הצהרתו של ברנדג' למחיאות כפיים רבות על ידי הצופים באצטדיון, זכתה בהמשך החלטתו, להמשיך את המשחקים, לביקורת חריפה, ונטען כי פעולותיו בשנת 1936 וב-1972 מהוות עדות לאנטישמיות. לאחר שפרש מתפקיד נשיא הוועד האולימפי ב-1972, נשא לאישה נסיכה גרמניה ומת כעבור שלוש שנים ב-1975.
ליגה
באליפויות בינלאומיות המתקיימות במקום אחד בדרך-כלל יש שלב אחד או יותר המתקיים בשיטת ליגה עם סיבוב אחד (מכיוון שאין משמעות למשחקי בית וחוץ), כאשר המשתתפים או הקבוצות מחולקים למספר בתים, והמדורגים במקומות הגבוהים בכל בית ממשיכים לשלב הבא. באליפויות רבות יש שיטה מעורבת שבה חלק מהשלבים (המוקדמים בדרך כלל) נערכים בשיטת ליגה וחלק בשיטת גביע.
אוורי ברנדג'
ילדותו, נעוריו וקריירה ספורטיבית
בשובו לשיקגו, ברנדג' קבל משרה כמפקח בנייה בחברה ג'ון גריפית' ובניו קבלנים בע"מ. בין המבנים שנבנו תחת פיקוחו ניתן למנות את בתי החולים המחוזיים - קוק, מוריסון המלון, בניין מונרו, ומחסן החברה הלאומי הביסקוויט. בשנת 1915, הוא הקים בכוחות עצמו חברת בנייה, ששמה קרוי על שמו, ודודו, אדוארד, היה שותף בה. ברנדג' המשיך גם את הקריירה הספורטיבית שלו. הוא היה אלוף ארצות הברית בשנים 1914, 1916 וב-1918. ברגע שהוא חדל להיות כוכב בענף הריצה, הוא עבר לענף הכדוריד. כאיש צעיר, הוא היה מדורג בעשירייה הראשונה בארצו וגם בשנת 1934, בגיל 46, הוא ניצח במשחק אחד מתוך שניים נגד אנג'לו טרוליו, שנהיה לאחרונה אלוף לאומי בארצות הברית.
אולימפיאדת 1936
למרות שהנאצים היו חשדנים כלפי יו"ר הוועדה המארגנת האולימפית המקומית, תיאודור וואלד, שהייתה לו סבתא יהודיה, הם ראו את פוטנציאל התעמולה באירוח המשחקים האולימפיים במהירות ולכן הסכימו לאירוח זה.
טיפני כהן
קורות חיים
טיפני כהן נולדה בקלבר סיטי, קליפורניה. היא הצטרפה לקבוצת השחייה במישן וייחו נאדאדורס בהדרכתו של מארק שוברט בשנת 1980. שנה מאוחר יותר זכתה כהן לראשונה באליפות ארצות הברית בשחייה במשחה ל-400 מטר חופשי.
אירוע השיא
באליפות ארצות הברית שנערכה בשנת 1987 זכתה כהן בשתי מדליות כסף במשחים ל-400 מטר ול-800 מטר חופשי, אחרי הכוכבת העולה הנערה הצעירה ג'נט אוונס פרשה משחייה תחרותית.
לאחר פרישתה משחייה תחרותית, התרכזה כהן במאבק בבולימיה שממנה סבלה. מאז היא מרצה לבני הנוער על הפרעות אכילה.
ריצ'רד הנדריקס
קריירה
ב-9 במרץ 2016 שב למכבי תל אביב לקדנציה שנייה, אולם שוחרר כעבור חצי עונה.
הברית הפרוגרסיבית של סוציאליסטים ודמוקרטים
היסטוריה
בבחירות 1999, ספגה המפלגה מפלה, ואיבדה את הבכורה בפרלמנט למפלגת הימין מפלגת העם האירופי (EPP). מאז בחירות אלו, לא הצליחה המפלגה לשקם את מעמדה, וגם במערכות הבחירות הבאות (2004, 2009, 2014) המשיכה להחזיק במקום השני בפרלמנט, לאחר ה-EPP.
כביסה
היסטוריה
בגרמניה בימי הביניים היה שימוש בצואת כלבים ככימיקל המסייע להסרת הלכלוך מהבגדים, תחילתו של תהליך הכביסה היה בהשרייה בת יום או יומיים של הבגדים המלוכלכים בצואת כלבים.
גיהוץ
במגהצים מודרניים ניתן בדרך כלל לווסת את חום הפעולה של המגהץ כדי להתאימו לאריגים שונים. בחלק מהמגהצים נמצא מכל מים ההופכים לקיטור במהלך הגיהוץ, כדי לייעל את התהליך באריגים מסוימים.
הפארק הלאומי עמק המוות
גאוגרפיה
רכס ההרים הגבוה ביותר בתחומי הפארק הוא רכס פנאמינט שבו פסגת טלסקופ (Telescope Peak) היא המקום הגבוה ביותר בגובה 3,368 מטרים. אזור עמק המוות הוא אזור מעבר בין החלק הצפוני ביותר של מדבר מוהאבי וכולל חמישה רכסי הרים שנוצרו במקור באוקיינוס השקט. שלושה מתוכם הם מחסומים משמעותיים: סיירה נבדה, רכס ארגוס (Argus Range) ורכס פנאמינט. גושי האוויר נוטים לאבד את הלחות שבהם כאשר הם נאלצים להתרומם מעבר לרכסי הרים, תופעה שהקלימטולוגים מכנים מדבר צל גשם.
פעילויות
בפינה הצפון-מזרחית של עמק סלין יש כמה בריכות מתוחזקות של מעיינות חמים. לבריכות אפשר להגיע לנהיגה בנהיגה בדרך עפר (Saline Valley Road) במשך כמה שעות, או בטיסה במטוס קל למסלול נחיתה המכונה "רצועת התרנגולת" (Chicken Strip), מסלול נחיתה בלתי רשום במרחק קצר מהמעיינות.
קווזימודו (ויקטור הוגו)
גרסת וולט דיסני
לאחר שנים של חיפושים, פרולו מוצא את מקום מחבואם של הצוענים הנקרא "חצר הקסמים", שם הוא מוצא את אזמרלדה ואת אהובה, קפטן פיבוס. הוא גוזר על אזמרלדה גזר דין מוות בשריפה על המוקד, ומצווה על שומריו לקשור את קווזימודו בשלשלאות למגדל הפעמונים. קווזימודו צופה במתרחש ממרום מגדל הפעמונים ומצליח לשבור את השלשלאות ולהציל את אזמרלדה מגזר דינה. פיבוס מצליח להימלט מהכלוב (שבו כלאו אותו בעת הוצאתה להורג של אזמרלדה) ומכנס את אזרחי פריז לצאת יחדיו נגד שלטונו של פרולו. בינתיים במגדל הפעמונים, קווזימודו והגרגוילים צופים באזרחים נלחמים בצבאו של פרולו, ומנסים לסייע. הם שופכים עופרת מותכת אל הרחוב ובכך מונעים מפרולו ומחייליו להיכנס לקתדרלה. למרות זאת, פרולו מצליח להיכנס ומנסה להרוג את קווזימודו, שמאמין כי אזמרלדה מתה משאיפת עשן ומתאבל עליה. השניים נאבקים עד שקווזימודו זורק את פרולו לרצפה וגוער בו, כאשר מגלה לבסוף מיהו באמת. אזמרלדה מתעוררת וקווזימודו ממהר לקחת אותה למקום מבטחים. פרולו יוצא בעקבותיהם בזעם ונלחם בקוויזמודו, ומקניט אותו עם האמת על אמו הצוענייה. שניהם נופלים מהמרפסת, אך פיבוס מצליח לתפוס את קווזימודו בעודו נופל ומושך אותו פנימה למקום מבטחים, בעת שפרולו נופל אל מותו.
אצטדיון הקופסה
שם האצטדיון
האצטדיון זכה לאורך השנים גם לכינויו "הקופסה", בשל גודלו הקטן יחסית, וכן בשל העובדה, שבמשך שנים הוקף ביציעים אשר יצרו יחדיו צורה של קופסה.
שלמה גולדמן
העלייה לארץ ישראל
רבי שלמה נודע כפועל ישועות וכבעל רוח הקודש.על שאלות קשות בענייני לידה וכדומה היה נוהג לערוך "יישוב" במקווה, כלומר היה הולך לטבול לאחר הטבילה היה עונה תשובה.
דמותו
על אף שלא הבליט את ידיעותיו בתורה, מספר פעמים גילה את כוחו בלימוד. בפולמוס השבת ביפן פסק בנחרצות שיש לשמור שבת ביום שבת ולא ביום ראשון באמרו שיש לפסוק כפי שיטת הרמב"ם והטעים את סיבת הדבר בכך שארץ ישראל היא מרכז העולם והן ממערב לה והן ממזרח לה יש 12 שעות הפרש. רבי שלמה שלח אז שליחים לחזון איש לשכנעו לחזור בו. רבי נח גד וינטרוב היה נחשב למקורבו ואיש סודו והביא דברי תורה ממנו בספריו.
פאדו
פאדו הוא סגנון מוזיקלי פורטוגלי. אולי הסוגה הפורטוגזית הגלויה והמוכרת ביותר. לזמרי הפאדו (הפאדישטה) ליווי של שתי גיטרות: גיטרה קלאסית ו (בעלת 12 מיתרים). השירים מלנכוליים והנושאים קשורים לגעגועים, אם כי כמה משירי הפאדו שמחים.
משנות ה-90 הפאדו הוא מוזיקת עולם.
לוסי בראון
ביוגרפיה
ב-2014 שיחקה בראון בסדרת הדרמה "The Village" בתפקיד הארייט קילמרטין.
חיים אישיים
בראון חיה בלונדון. ב-31 בדצמבר 2015 התחתנה עם השחקן אדם ריינר. לבני הזוג יש בן, ג'ק, יליד 2014, ובת, אנני רוז, ילידת 2017.
פיקסאר
היסטוריה
ג'ון קיבל הצעה להצטרף למחלקת האפקטים הממוחשבים בחברה לוקאס פילם. ג'ורג' לוקאס זיהה את הפוטנציאל החבוי באנימציה הממוחשבת במדיום הקולנוע. בשלב זה לא היה ניתן לעשות שימוש גדול בטכנולוגיה זו, היה ניתן ליצור דברים בעזרת צורות גאומטריות פשוטות יחסית. ג'ון לאסיטר חבר יחד עם קבוצה של אנשי מדע וביניהם אד קטמול - (אחד ממייסדי פיקסאר), ניסו ליצור קולנוע בצורה חדשנית - אנימציה ממוחשבת. ראשית, יצרו תמונה של נוף פסטורלי אשר היה בנוי בצורה גאומטרית הבנויה מחלקיקים של צורות. בשלב זה הבינו כי ניתן ליצור בטכנולוגיה דברים גדולים ומורכבים יותר כמו נופים, מקומות ורקע.
בשנת 1986 קנה סטיב ג'ובס את המחלקה מג'ורג' לוקאס בסכום של 10 מיליון דולר, והקים את "פיקסאר" כחברה עצמאית, כשהוא בראשה. החברה יצרה סרטונים קצרים. בכל סרט שכזה שאיפתם לשלמות וקידמה גברה. הטכנולוגיה השתפרה וכך גם כמות הרבדים שדרכם ניתן לספר סיפור דרך טכנולוגיית האנימציה הממוחשבת. אמנם סרטים קצרים אלו סחטו התפעלות ואהדה בקהל, מבקרים, ואנשי טכנולוגיה, אך הכנסתם הכלכלית הייתה נמוכה. תדירות הזמן שבה יצא סרט קצר הייתה בעייתית, ולמעשה ג'ובס הפסיד במשך מספר שנים כמה מיליוני דולרים בכל שנה. אחת הדרכים להשאיר את הסטודיו בחיים היא יצירת פרסומות בשימוש בטכנולוגיה ואף מכירת מחשבים אשר הסטודיו ייצר.
בשנת 1991 חברו פיקסאר וחברת וולט דיסני במטרה ליצור סרט ראשון באורך מלא בטכנולוגיית הנפשה ממוחשבת. הרעיון היה שפיקסאר תפיק את הסרט ודיסני תהיה אחראית על הפצתו. ב-19 בנובמבר 1995 הוציאו פיקסאר וחברת דיסני את סרטם המשותף הראשון, "צעצוע של סיפור". הסרט הופק בתקציב של 30 מיליון דולר, זכה לביקורות נלהבות והכניס מעל 361 מיליון דולר ברחבי העולם. כאשר פיקסאר ערכה הנפקה ראשונה לציבור של מניות החברה כמה ימים אחר כך, ב-29 בנובמבר 1995, היא עלתה על ההנפקה של חברת נטסקייפ כהנפקה הגדולה ביותר של השנה. בחצי השעה הראשונה של המסחר בבורסת נאסד"ק, מניית פיקסאר עלתה מ-22 דולר ל-45 דולר, ודחתה את המסחר בגלל פקודות קנייה ללא תחרות. המניה טיפסה ל-49 דולר וסגרה את היום ב-39 דולר.
בנובמבר 2004, יצאה לאקרנים הסרט "משפחת סופר על", וגרף בסוף השבוע הראשון להקרנתו בארצות הברית הכנסות מוערכות של כ-70 מיליון דולר.
סרטים קצרים
לאורך השנים חברת סרטי האנימציה, פיקסאר, הוציאה מלבד הסרטים באורך מלא שלה גם סרטים קצרים, אשר חלקם יצאו לקולנועים ולמדיה הביתית עם סרטים אחרים של פיקסאר, וחלקם יצאו כסרטים עצמאיים. משנת 2007 הוציאה החברה שלושה תקליטורי DVD בשם "אוסף הסרטים הקצרים של פיקסאר" אשר הציגו חלק מהסרטים הקצרים של פיקסאר. במארז הראשון הייתה כלולה רצועת קול אופציונלית, שבה ניתן היה לשמוע את הבמאים נותנים הערות בגוף הסרט על הסרטונים ("קומנטרי").
אליפות וימבלדון 1931
ג'ורג' לוט מארצות הברית זכה בתואר אלוף בתחרות זוגות הגברים וזוגות המעורבים. הטניסאיות אמריקאיות הלן וילס ואליזבת ריין שבמהלך השנים זכו בתארים רבים לא הגיעו לווימבלדון לתחרויות 1931.
תחרות הגברים
לגמר התחרות הגיעו האמריקאים סידני ווד ופרנק שילדס. בשל פציעתו של פרנק שילדס ובהתאם לבקשת איגוד הטניס האמריקאי הוא לא התייצב למשחק (האיגוד חשש שפרנק שילדס לא יהיה כשיר למשחקי גביע דייוויס שהיו צריכים להתקיים במחצית יולי). כתוצאה מכך, סידני ווד זכה בתחרות ללא משחק הגמר, המקרה היחיד בהיסטוריה של וימבלדון. ווד זכה בתואר בגיל 19 (הוא החל לשחק בווימבלדון כאשר היה בן 15 בלבד).
סטן ברגמן
ביוגרפיה
סטן ברגמן נולד בכפר רנסטר שבשוודיה ליוהאן, מתרגם ופרופ' לשירה קלאסית וקרסטין הנריקסון, מורה. כשהיה סטן בן 13 עברה המשפחה לרונינגה, פרבר של סטוקהולם. בשנת 1914 נרשם ברגמן ללימודי זואולוגיה, בוטניקה והוראה באוניברסיטת סטוקהולם. הוא נישא לדגני (לינדה) ברגמן ב-1920 ויחד הם יצאו למסעות החקר במזרח הרחוק. ברגמן סיים את לימודי הדוקטורט כשנתיים לאחר שובו ממסעו הראשון בקמצ'טקה בשנת 1925.
דוב ברגמן
ב-1920 הבחין ברגמן באזור קמצ'טקה בעורו של דוב בעל פרווה שחורה, וציין כי דוב זה שונה משאר דובי הסביבה בגודלו הניכר ובשערו הקצר. כמו כן הוא זיהה עקבות דוב גדולות מהאופייני לשאר דובי האזור – 36 ס"מ רוחבם ו-25 ס"מ אורכם. הדוב כונה על ידי ברגמן Ursus Arctos Piscator אולם הוא ידוע כיום כדוב ברגמן. הדוב לא נצפה באופן ישיר על יד איש מלבד ברגמן ומאז המחצית השנייה של המאה ה-20 נחשב לזן נכחד. בזמן המלחמה הקרה אזור קמצ'טקה היה ברובו שטח צבאי סגור ולכן לא התאפשרה כניסת אזרחים לבחון את אמיתות קיומו של דוב ברגמן.
OSSIM
ממשק המשתמש וניהול המערכת מתבצע דרך דפדפן האינטרנט ומערכת ההפעלה היא דביאן.
בצקת ריאות
טיפול
הטיפול המיידי, מתן חמצן במסיכה 90%. בנוסף ישקול הצוות הרפואי על הנשמה בלחץ חיובי, בין אם לא פולשנית, כדוגמת CPAP, או הרדמת החולה וצנרור קנה. במצבים בהם הגורם הוא לבבי, כלומר, אי ספיקה שמאלית, הטיפול התרופתי, לרוב יכלול, מרחיבי כלי דם, מתוך מטרה להוריד את הPRE-LOAD. תרופות הבחירה יהיו ניטרוגליצרין, בצורות מתן שונות ומינונים משתנים, ומשתני לולאה כדוגמת פוסיד, אשר מרחיבים את ורידי הריאות. בנוסף, נהוג לתת מורפין, עקב תכונותיו המרגיעות, אמנם מחקרים הראו כי הוא מעלה את שיעור ההנשמה הפולשנית בחולים הקשים. כאשר מדובר בגורם זיהומי, יילקחו תרביות דם למעבדה, ויינתנו תכשירים אנטיביוטיים רחבי-טווח, תוך כדי פיקוח על נתיב האוויר, מצב הנשימה, והערכה המודינאמית.
הפארק הלאומי סקוויה
גאוגרפיה
רוב שטחי פארק זה ופארק קינגס קניון (84%) מוגדרים כאזור טבע בראשיתי ללא דרכים, ובשטחי הפארק אין דרכים החוצות את הסיירה נבדה. אל האזורים הללו ניתן להגיע רק באמצעות הליכה רגלית או רכיבה.
גאולוגיה
לפני 17 מיליון שנים גרמו תנועות טקטוניות הקשורות לפרובינציית אגן ורכס להתרוממות ולמתיחה של החלק המערבי של יבשת אמריקה הצפונית. לפני 10 מיליון שנים החל להתרומם רכס סיירה נבדה כאשר התחיל בלוק מקרום כדור הארץ בין רכס החוף לפרובינציית אגן ורכס לנטות כלפי מערב כיוון שהחום מההתמתחות של אגן ורכס גרם לחלק המזרחי של הבלוק להיות דק יותר ולכן בעל כושר ציפה גדול יותר מהצד המערבי. קו ההעתקים המזרחי, שכיום מהווה את רכס ההרים הגבוה לאורך הגבול המזרחי, התרומם בכמה אלפי מטרים. הקצה החשוף עבר סחיפה מהירה והבתוליתים והסדנים שבעומק נחשפו בחלקם. נהרות התחתרו לעומק שכבות הסלעים המתרוממות ויצרו עמקי נהרות צרים ועמוקים.
במהלך 10 השנים האחרונות התחוללו לפחות 4 עידני קרח וההרים התכסו בשכבת קרח עבה. קרחונים נוצרים ומתפתחים בתקופות ארוכות של מזג אוויר קר ולח. קרחונים נעים לאט מאוד דרך ההרים, כשהם הופכים את עמקי הנהרות הקיימים הצרים לעמקי U, חוצבים עמקים עמוקים ופסגות טרשים. ההיסטוריה הנרחבת של הקרחונים בתוך הרכס והאופי העמיד בפני סחיפה של הסלעים הגרניטיים המרכיבים את רוב סיירה נבאדה יצרו יחד נוף של עמקים תלויים, מפלים, פסגות טרשים, אגמים אלפיניים וקניונים קרחוניים.
בעלי חיים
בדומה לצמחייה מסווגים בעלי החיים בפארק על פי חגורות האקלים והצמחייה הנקבעים מהפרשי הגובה.
היסטוריה של האדם
עם הגעתם של המתיישבים האירופים הראשונים הגיעו לאזור החלה התפשטות של מחלת האבעבועות השחורות, שהשמידה חלק גדול מאוכלוסיית האינדיאנים. האירופי הראשון שהתיישב באזור באופן קבוע היה הייל ת'ארפ (Hale Tharp), שהתפרסם בשל כך שהצליח לבנות את ביתו מגזע חלול של עץ סקוויה ענקית שנפל ביער הענקים סמוך לאחו המכונה לוג מדואו (Log Meadow). ת'ארפ נהג לרעות את הבקר שלו באחו, אך במקביל הביע את הערכתו ליופיו של היער וניהל את המאבקים הראשונים באזור כנגד כריתת העצים. ת'ארפ היה מיודד עם ג'ון מיור שביקר בביתו מספר פעמים. מקומה של הבקתה לא השתנה מאז שת'ארפ בנה אותה ביער הענקים, וניתן לבקר בה גם כיום.
פוטוניקה
תווכי העברה
אור מסוגל לעבור דרך כל חומר שקוף ואף לאחרונה דרך שכבות מתכתיות מסוג פלסמון משטחי (Surface plasmon). סיבים אופטיים העשויים מזכוכית או פלסטיק משמשים להעברת האור לאורך התוואי הרצוי. בתקשורת אופטית ניתן לשדר לאורך מרחק של 100 ק"מ ללא הגברה כתלות בקצב ובשיטת האפנון. נושא מתקדם הוא מבנים מיוחדים וחומרים בעלי תכונות אופטיות מהונדסות כגון גבישים פוטוניים, סיבי גביש פוטונים ומטא-חומרים.
יישומים
יישומי פוטוניקה הם כמעט בכל תחום החל מיישומים הנוגעים לחיי היום יום ועד למדעים המתקדמים ביותר. הם כוללים הנדסת מערכות תקשורת, עיבוד מידע, מטרולוגיה, ספקטרוסקופיה, הולוגרפיה, רפואה, תיקון ראייה, אנדוסקופיה, טכנולוגיה צבאית, לייזר לעיבוד חומר, אמנות חזותית, ביו-פוטוניקה, חקלאות, רובוטיקה ועוד.
אסף חנוכה
אסף חנוכה (נולד ב-1974) הוא קומיקסאי וקריקטוריסט ישראלי, זוכה פרס אייזנר (2016) ופרס דוש לקריקטורה (2019).
ביוגרפיה
חנוכה החל את הקריירה שלו כקומיקסאי בזמן שירותו הצבאי, במהלכו אייר וכתב קומיקס עבור העיתון הצה"לי "במחנה". בחלק מן הסיפורים שפורסמו על ידו ועסקו בחיי הצבא הוא שיתף פעולה עם הסופר אתגר קרת.
מרשל הפדרציה הרוסית
הדרגה נחשבת לדרגת כבוד והרמטכ"ל הרוסי הוא בדרגת "גנרל ארמייה", שהיא דרגה אחת מתחת למרשל. מאז קיומה של הדרגה, רק אדם אחד החזיק בה - שר ההגנה לשעבר איגור סרגייב, שכיהן כשר ההגנה בין 1997 - 2001 והדרגה הוענקה לו ב-11 בנובמבר 1997.
פטרישיה רידי
מיירלון
מיירלון הוא קוסם ג'נטלמן עם כישרונות יוצאי דופן, וקים היא בת חסותו. יחד, הם מסכלים מזימות ומסתבכים בצרות. הסיפורים מתרחשים בערך בשנת 1823, בתקופת הריג'נסי.
חוסה דה סן מרטין
חוֹסֶה פרנסיסקו דֶה סַן מַרְטִין אי מאטורס (בספרדית: José Francisco de San Martín y Matorras; 25 בפברואר 1778 – 17 באוגוסט 1850) היה מצביא ומדינאי ארגנטינאי, מהאישים הבולטים בתנועה לשחרור דרום אמריקה מהשלטון הספרדי, ואף זכה לכינוי "המשחרר" (el Libertador).
החזרה לאירופה
ב-1824 עזב את אמריקה הלטינית, ולאחר שעבר בבריטניה ובצרפת השתקע בבריסל. בעשורים הבאים ניסה לתווך במשברים שפקדו את ארגנטינה, אך מאמציו לא התקבלו בברכה. ב-1830 עבר לפריז, וב-1850 מת בבוּלוֹן-סוּר-מֵר שבצרפת.
מורשתו
בישראל קרויים מספר רחובות על שמו, בירושלים, ברמת גן ובלוד. ובניין במכון ויצמן למדע, "בית סן מרטין", שנתרם על ידי יהדות ארגנטינה.
חוזה ארמנדו סאיובו
ביוגרפיה
במרוץ ל-400 מטרים קבע סאיובו שיא עולם שלישי במקצה המוקדם כשעצר את השעון על 50.03 שניות. במקצה הגמר הוא לא הצליח לשחזר את התוצאה, אך זכה במדליית זהב שלישית במשחקים כשניצח במירוץ בזמן של 51.10 שניות.
אמיל שווה
אמיל-ז'וזף-מוריס שֶוֶוה (בצרפתית: Émile-Joseph-Maurice Chevé 31 במאי 1804 – 21 באוגוסט 1864) היה תאורטיקאי מוזיקה ומורה למוזיקה צרפתי.
תהילים קי"ט
קריאת המזמור
לפי האמור במסכת ברכות הועלתה אפשרות שפרק זה ייאמר בכל יום (במקום אשרי יושבי ביתך), שכן הוא מסודר לפי סדר הא"ב, אבל מכיוון שאין בו שבח הכנת מזון לכל חי, נדחתה האפשרות. לכן אומרים את אשרי יושבי ביתך, שמורכב בעיקר ממזמור, שכן יש בו גם את שבחו של הקב"ה שמכין מזון לכל חי (בפסוק "פותח את ידך ומשביע לכל חי רצון"), והוא גם מסודר כמעט לגמרי לפי סדר הא"ב.
בחסידויות מסוימות נהוג לשיר את המזמור בעת הדלקת נרות החנוכה, מספר אותיות בכל לילה. בחסידות בעלז מושר המזמור בלחנים איטיים עתיקים המיוחסים למגיד ממזריטש ותלמידיו.
ספרים על המזמור
רבי מתתיה היצהרי כתב פירוש על המזמור. הפירוש הוקדש לכבוד מורו רבי חסדאי קרשקש. נדפס בשנים רע"ה, ש"ו, שע"ג, ושוב בימינו על ידי דב רפל (הוצאת 'ידע סלע' תל אביב). הרב יעקב אבוחצירא חיבר שני ספרים במיוחד על מזמור זה: מעגלי צדק ואלף בינה. לאחרונה התפרסם הספר 'תבענה שפתי תהילה' מאת הרב ד"ר ראובן מאמו על המזמור.
חנן לסקין
חנן לסקין (נולד בשנת 1935) הוא חתן פרס א.מ.ת לשנת 2011 ומייסד מחלקת הצילום בבצלאל.
הכספת
הכספת הוא שעשועון טלוויזיה ישראלי שאותו המציא והנחה ארז טל. לאחר שזכה להצלחה בישראל, פורמט השעשועון נמכר לצרפת, הונג קונג, יוון וקפריסין, פורטוגל, רומניה, רוסיה, אוקראינה, תאילנד, בריטניה ווייטנאם. בארצות הברית, רשת ABC הייתה אמורה להעלות את הפורמט בשנת 2003, אך הדבר לא יצא לפועל בסופו של דבר.
הפקה ושידור
בדצמבר 2002, הודיע ארז טל שהוא עובר לערוץ 10, לאחר שחתם על חוזה בסכום של 5 מיליון דולר. אולם לאחר שערוץ 10 נקלע לקשיים, ההסכם הוקפא במרץ 2003, ובוטל סופית במרץ 2004 מבלי שטל הפיק אף תוכנית לערוץ.
הכספת עד הבית
בנוסף למשחק באולפן ניתנת לצופים בבית הזדמנות לזכות בסכום כלשהו, נמוך מהסכום שעליו שיחקו המתמודדים באולפן. לרשות הצופה דקה וחצי לענות על חמש שאלות. צופה שעונה נכונה על כל השאלות בזמן הנקוב זוכה בסכום שבקופה (הקופה מתחילה מ-25,000 ש"ח וכל מישהו שלא זוכה בה מוסיף לה 5,000 ש"ח, כאשר מישהו זוכה בקופה היא חוזרת לסכום ההתחלתי שלה 25,000 ש"ח). בפינה זאת התארחו אנשי ציבור שונים, ובהם יזהר כהן, כרמלה מנשה, יואב קוטנר, גדעון רייכר ואחרים.
ספיישל המיליון
בגרסה המקורית שהנחה ארז טל כל 10 תוכניות נקראו "טורניר" שבגמר 3 המתמודדים שצברו את הסכום הגבוה ביותר במהלך הטורניר משחקים זה מול זה, תוכנית זאת נקראת "ספיישל המיליון" ששם המתמודד שנשאר אחרון לא מאבד גרוש מכספו בשלב דו-קרב עד הבית אך הם משחקים על ההפרש בין הסכום שלו למיליון, אם הוא זוכה הוא מקבל מיליון שקלים ואם הצופה זוכה הוא מקבל את היתרה והמתמודד את מה שצבר (אחרי ההכפלה).
מגדל קירור
יישומים נפוצים כוללים קירור המים בבתי זיקוק, פטרוכימיה ומפעלים אחרים, תחנות כוח תרמיות ומערכות מיזוג אוויר לקירור בניינים. סיווג הבסיס של מגדל קירור מבוסס על אופן זרימת האוויר לתוך המגדל: הסוגים העיקריים של מגדלי קירור הם מגדל קירור בזרימה טבעית, בו האוויר זורם במגדל באופן טבעי באמצעות אפקט הארובה ומגדל קירור זרימה מאולצת, בו האוויר זורם במגדל באמצעות מפוחים חשמליים.
מגדל קירור בזרימה צולבת
יתרונות לעיצוב מגדל קירור בזרימה צולבת: חסרונות לעיצוב מגדל קירור בזרימה צולבת:
מאזן המים במגדל קירור רטוב
כיוון שמלח לא נפלט באידוי ניתן להגדיר את מאזן הכלוריד כדלהלן:
קונמינג
קוּנְמִינְג (בסינית: 昆明; בפין-יין: Kūnmíng) היא נציבות עירונית, עיר הבירה והעיר המאוכלסת ביותר במחוז יונאן שבדרום-מערב הרפובליקה העממית של סין. בשל אקלימה הממוזג, וקרבתה היחסית לאזור האקלים הטרופי היא מכונה גם "עיר האביב". על פי מפקד האוכלוסין משנת 2020 אוכלוסיית הנציבות העירונית מנתה כ-8.46 מיליון תושבים, מתוכם כ-5.95 מיליון בשטח האורבני.
אף כי שושלת האן הביאה את מחוז יונאן תחת שלטונה להלכה, נותר המחוז אזור ספר משך מאות בשנים. העיר עצמה נוסדה בשנת 765 בשם טְוְוֹדונְג על ידי ממלכת נאנג'או (737-902) של בני הבאי. מאוחר יותר הפכה העיר לחלק מממלכת דאלי (937-1253), ממשיכתה של ממלכת נאנג'או. במאה ה-13 נכבש המחוז על ידי שושלת יואן המונגולית, שהחליפה את שמה לקונמינג והפכה אותה לבירת המחוז. חומת העיר נבנתה לראשונה רק על ידי שושלת מינג, שהדיחה את שושלת יואן. עד למאה ה-19 נותרה העיר למעשה אזור ספר חסר חשיבות בסין. רק במאה זו החלה העיר להוות מרכז מסחרי ותחבורתי משמעותי. שגשוגה בעידן המודרני כרוך רבות בסלילת מסילת רכבת מהאנוי ב-1910.
סטגנוגרפיה
יתרונה של סטגנוגרפיה היא בכך שהמסר אינו מושך תשומת לב מאחר שקיומו מוסתר מן העין. לעומת מסר גלוי, ככל שיהיה מוצפן היטב עצם קיומו מעורר תשומת לב, שלעיתים שעשויה לגרום לנזק כגון במקומות בהם הקריפטוגרפיה אסורה.
אחמד חסן אל-בכר
איש הבעת'
בינואר 1964 סולק מתפקידו כסגן הנשיא, אך המשיך לעמוד בראש מפלגת הבעת'.
נשיא עיראק
לאחר הפיכת הבעת' השנייה מונה סדאם חוסיין לתפקיד סגן יו"ר מועצת הנהגת המהפכה, השני בחשיבותו רק לנשיא. אף על פי ששימש רק כסגן, השפעתו של סדאם על מדיניות החוץ והפנים בתקופת נשיאותו של בן דודו בכר הייתה ניכרת. החלטות הרות גורל כגון היחס לכורדים והשתתפות עיראק במלחמת יום כיפור, הוכתבו על ידי סדאם. סדאם גם התנהל כראש המדינה הרשמי לעיתים קרובות, הוא היה המדינאי העיראקי שביקר בברית המועצות כדי להדק את היחסים עימה, והוא היה החותם מטעם עיראק על הסכם אלג'יר עם איראן במרץ 1975.
חיים יונה תאומים
ביוגרפיה
בצעירותו למד תורה מפי אביו, ואחר כך מפי תלמידי חכמים בעיר גלוגא (Głogów - שלזיה, גרמניה). הוא התפרסם כשקדן מתמיד, וככשרוני בצורה יוצאת דופן. כשהיה בן 14 התארס עם שרה בתו של הרב דוד אופנהיים רב-ההשפעה, רבן של הערים ניקלשבורג ופראג. בתקופת האירוסין שלח ר' חיים יונה מכתבים רבים ובהם דברי תורה לחותנו המיועד, והם השתמרו בספרו "שלל דוד".
ומזיווג שני נולדו בן ושתי בנות:
מריו קפקי
מריו קפקי (איטלקית: Mario Capecchi; נולד ב-6 באוקטובר 1937) הוא גנטיקאי אמריקאי יליד איטליה אשר זכה בפרס נובל לפיזיולוגיה ורפואה לשנת 2007. קפקי הוא פרופסור לגנטיקה אנושית וביולוגיה בבית הספר לרפואה של אוניברסיטת יוטה.
צדק מרחבי
צדק מרחבי-ייצוגי
צדק מרחבי-ייצוגי מתייחס לייצוג ולהכרה במגוון קבוצות אוכלוסייה במרחב העירוני. בשנות ה-80 וה-90, עם התעוררות המאבק של מיעוטים על זכויותיהם ברחבי העולם, עלה היבט עירוני של עוול תכנוני, שבא לידי ביטוי ביחס לקבוצות מסוימות על-פי זהותן הקולקטיבית ועל-פי הקרבה או הריחוק שלהן ממוקדי כוח פוליטיים וכלכליים. פעולת הצדק החברתי הנובעת מכך קשורה להכרה וטיפוח זהויות מיעוטים וקבוצות מוחלשות וקידומן לקראת שוויון חברתי, מרחבי ועירוני. הפילוסופית איריס מריון יונג, אחת החוקרות הבולטות בתחום, מציעה אידיאל עירוני שבו המדיניות העירונית תתייחס לריבוי הזהויות של אזרחי העיר, ותאפשר "לחיות ביחד כזרים". זהו מצב שבו קהילות שונות אינן מודרות אלא חיות בחפיפה ובאינטראקציה מבלי לעבור הומוגניזציה.
הדרת נשים מהמרחב הציבורי
מבחינה משפטית הדרת נשים היא תופעה המנוגדת לערך השוויון שנקבע במגילת העצמאות ובחוקי היסוד של מדינת ישראל; בשנת 2000 חוקק חוק האוסר על אפליה בכניסה למקומות בידור ולמקומות ציבוריים (אך כי קיים חריג המאפשר לקיים הפרדה מגדרית במקרים מסוימים), ובשנת 2014 התקבלה החלטת ממשלה בה מספר המלצות משמעותיות האוסרות על הדרת נשים במרחב הציבורי. ישנן גם מספר פסיקות של בית משפט אשר קבעו כי הדרת נשים מהמרחב הציבורי אינה חוקית, ביניהן בג"ץ נעמי רגן (בו נאסרה הפרדה כפויה באוטובוסים), בג"ץ מאה שערים (בו נאסרה הפרדה כפויה ברחובות העיר), ועוד.
בדואים בנגב
אורן יפתחאל ורני מנדלבאום הכינו תסקיר השפעה חברתית לתוכנית המתאר העירונית בבאר שבע, שיישם את תפיסת 'העיר הצודקת' של סוזן פיינשטיין וחקר לעומק את מצב הצדק המרחבי בתכנון העיר. מראיונות עם נציגי הקהילה הבדואית עולה, כי הם חשים בהיעדר מרחב ציבורי ערבי בעיר הנמצאת במרחב היסטורי ערבי מזה מאות שנים. באר שבע תמיד הייתה המרכז של שבטי הבדואים החיים סביבה, והיות והיא מוגדרת כעיר מטרופולינית, היא הייתה אמורה לטפח גם את הקהילה הערבית. הקהילה הבדואית חשה באפליה בשירותים שמספקת העירייה, כגון חינוך, מקומות תפילה, בתי עלמין ועוד. תוכנית המתאר שנבחנה, אינה מתייחסת לצרכים הייחודים של הקהילה הערבית בעיר ומדירה אותה מהמרחב העירוני.
ילקוט מעם לועז
השפעתו ההלכתית
יוצא דופן בודד לכלל זה ניתן נמצא בשו"ת מהרש"ם של רבי שלום מרדכי הכהן שבדרון, שהיה רבה של ברז'אן שבגאליציה, וציטט את הילקוט.
מהדורות הספר
המתאם בין הפסקת הדפסות הכרכים לתורה ובין הפסקת יצירת כרכי ההמשך לנביאים ולמגילות, מלמד על הירידה בביקוש לספרות תורנית-עממית מסוג זה בקהילות דוברות הלאדינו. מקובל להסביר ירידה זו לאור תהליכי החילון שהתגברו בקהילות אלו, הירידה בשימוש הבלעדי בלאדינו, התפשטות החינוך הצרפתי (בתי הספר של כי"ח), ואולי גם בעליית קרנה של העברית על רקע המגעים המתגברים בין דוברי הלאדינו ובין יהודים מקהילות אחרות.
תרגומי הספר
חשיבותו של הספר, הביאה לתרגומו למספר שפות.
בשנת ה'תשע"ו יצא לאור בהוצאת וגשל כרך המשך על ספר איוב חלק א' (פרקים א'-י') בעריכת הרב משה פרקוביץ.
בית הבובות של המלכה מרי
בית הבובות של המלכה מרי הוא בית בובות ביחס של 12 ל-1, שתוכנן על ידי סר אדווין לוטיינס עבור המלכה מרי, רעייתו של המלך ג'ורג' החמישי. בית הבובות הוצג בתערוכת האימפריה הבריטית בין השנים 1924–1925 ואז הועבר לטירת וינדזור באנגליה, שם הוא מוצג כיום.
אנדריי קירילנקו (כדורסלן)
קירילנקו זכור בעיקר מתקופותיו כשחקן יוטה ג'אז וצסק"א מוסקבה, ובמהלך הקריירה שיחק גם בספרטק סנקט פטרבורג, במינסוטה טימברוולבס ובברוקלין נטס. הוא שיחק גם בנבחרת הלאומית של רוסיה, עמה השתתף באליפות עולם אחת, בארבע אליפויות אירופה ובשתי אולימפיאדות. הוא מכונה "AK-47", נקרא כך על שם ראשי התיבות של שמו ומספר חולצתו, שהם גם ראשי-התיבות של הנשק הרוסי הנ"ל (בצירוף מקרים משעשע, קירילנקו נולד בעיר איז'בסק, שבה מיוצר הקלשניקוב).
קריירה באירופה
קירילנקו נולד בעיר איז'בסק בברית המועצות (בעבר נקראה העיר על שמו של דמיטרי אוסטינוב והיא חזרה לשם זה), אך גדל בעיר סנקט פטרבורג שם התחיל את קריירת הכדורסל שלו. אשתו, הזמרת מאשה, היא בתו של אנדריי לופטוב, ששיחק במשך ארבע עשרה שנים בנבחרת הכדורסל הלאומית של רוסיה. לזוג נולד ילד בשם פיודור.
בקיץ 1999 החליט קירילנקו להעמיד עצמו לבחירה בדראפט ה-NBA. הוא נבחר במקום ה-24 בסיבוב הראשון על ידי קבוצת יוטה ג'אז, ובכך הפך לשחקן האירופי הצעיר ביותר שנבחר בדראפט באותה עת, בגיל 18 שנים ו-132 ימים. עם זאת, הוא החליט להישאר בקבוצתו ברוסיה, צסק"א מוסקבה, למשך שתי עונות נוספות. בעונת הוא סייע לצסק"א לזכות באליפות ליגת הכדורסל המזרח-אירופאית החדשה, ובנוסף זכה עמה בפעם השנייה ברציפות באליפות רוסיה. במהלך העונה הוא השתתף בפעם השנייה במשחק האולסטאר של הליגה הרוסית, וסייע לנבחרת המערב לנצח במשחק.
נבחרת לאומית
הוא השתתף עם נבחרת רוסיה גם באליפות אירופה בשנת 2001. בטורניר זה הציג קירילנקו יכולת טובה מאוד, וסיים במקום הרביעי בדירוג הנקודות (19.2 בממוצע למשחק), במקום השביעי בדירוג הריבאונדים (8.7 למשחק), במקום הראשון בדירוג החסימות (2.8 למשחק), במקום הרביעי הדירוג החטיפות (2.8 למשחק), ובנוסף הרבה להטביע לסל כשסיים בפער ניכר במקום הראשון בדירוג זה. הוא סייע לנבחרתו להעפיל עד לרבע גמר אליפות אירופה ולסיים במקום החמישי בטורניר.
הרישיון לשימוש חופשי במסמכים של גנו
הרישיון לשימוש חופשי במסמכים של גנו (באנגלית: GNU Free Documentation License, ובקיצור GNU FDL או GFDL) הוא רישיון מבית היוצר של גנו, המגן על זכויות היוצרים של יצירה כלשהי בצורה שונה ו"חופשית" יותר מזכויות היוצרים הסטנדרטיות, ובכך למעשה מסומנת יצירה זו כ"תוכן חופשי". מטרת הרישיון היא להגדיר מדריך, ספר או מסמך תפקודי ושימושי כלשהו כחופשי, כלומר: להבטיח לכל אחד את החופש לשכפל ולהפיץ את המסמך, עם או בלי שינויים, למטרות רווח או שלא למטרות רווח (אך תוך עמידה בתנאי הרישיון). מטרה נוספת של רישיון זה היא לשמור על זכותם של הכותבים והמוציא לאור לקבל הכרה והערכה בעבודה שעשו, מבלי להטיל עליהם את האחריות לשינויים שנעשו על ידי אחרים.
STS-118
מטען ייעודי
המשימה הייתה האחרונה לכלול במטענה את היחידה הלוגיסטית "Spacehab", יחידה מאלומיניום לוויסות לחץ אוויר שתדמה סביבה טבעית. ליחידה זו קיבולת של 6,000 ליברות ובתוכה אספקה לתחנה וציוד למחקרים וניסויים.
פרשת ילדי תימן
ארבע תאוריות מרכזיות נשמעו בעניין גורל הילדים. האחת היא חטיפה ממסדית שאורגנה "מגבוה", כדי לספק ילדים לזוגות אשכנזים אזרחי ישראל או תושבי חוץ. בשנות ה-90 עמדה תאוריה זו בבסיסה של פרשת עוזי משולם. תלמידיו של משולם טענו בזכות תיאוריה אחרת, טענו כי הילדים אינם אמנם בחיים אולם הועברו לחו"ל לשם ניסויים. סברה זו נבדקה על ידי ועדת קדמי ונפסלה. תאוריה שלישית גורסת כי אכן היו מקרים של אימוצים בלתי חוקיים ללא ידיעת ההורים, אבל אין מדובר בתוכנית ממסדית אלא בתופעה שנוהלה בערוצים מקבילים, בחסות העלמת עין ואדישות ממסדית, ומתוך אווירה תרבותית שראתה באימוצים כאלה סיוע לילד שהגיע ממשפחה נחשלת. לפי תאוריה רביעית, המכונה "ממסדית", לא היו דברים מעולם. רוב הילדים מתו, למעט מקרים בודדים שנבעו מטעויות אנוש ובלבול, שנבעו מהנסיבות שתוארו לעיל. כך הסיקו שלוש ועדות החקירה. ועדת החקירה הממלכתית מצאה 69 מקרים שבהם לא נמצאו ראיות לכך שהילדים נפטרו. משכך, לגבי מקרים אלו עדיין קיימת גם האפשרות של "מסירה מזדמנת לאימוץ" (היינו, מקרה מצומצם של התיאוריה השלישית).
בתי תינוקות ובתי חולים לטיפול בילדים
התחלואה בקרב תינוקות וילדים במחנות ותנאי הטיפול בילדים מהווים חלק מרכזי בפרשה. בסמוך למחנות פעלו בתי חולים מקומיים לטיפול בעולים שפעלו בתנאים קשים. ד"ר ג'ורג מנדל, מי שהיה אז רופא צעיר שעלה מדרום אפריקה, תיאר את התנאים הקשים בבית החולים הזמני במחנה ראש העין. לדבריו, ילדים ותינוקות היו במצב של התייבשות או תת-תזונה ורבים חלו במלריה, טיפוס הבטן, שחפת ומחלות נוספות. בהמשך חלו ילדים גם עקב תנאי התברואה הירודים.
ההורים גרו באוהלים ובמבנים זמניים. בשל מצבם הבריאותי של התינוקות ותנאי המגורים במחנות, הוחלט להקים בהם בתי תינוקות שבהם שוכנו עד 50 תינוקות בחדר אחד. הדבר הגביר את סיכויי ההידבקות. בין הסגל של בתי התינוקות (שרובו מקרב יוצאי אירופה) לבין המשפחות, היו קשיי תקשורת שהותירו משקעים. היו מקרים של היעדרות הורים בגלל הנסיבות הקשות של אותה תקופה, והדבר עשוי היה ליצור תחושה אצל המטפלות שהמשפחה נטשה את התינוק ושיש למצוא לו סידור חלופי.
במקרה של מחסור במקום, או במקרים קשים, הועברו התינוקות, כמו חולים אחרים, לבתי חולים אחרים. במחנה בית ליד ובמחנה עין שמר הוקמו בתי חולים שתופעלו על ידי "השירות הרפואי לעולה" של הסוכנות (שר"ל), וילדים פונו בדרך כלל לבתי החולים הממשלתי בחיפה (כיום רמב"ם) ולבית החולים העמק בעפולה. במחנה בראש העין הופעל בית חולים מקומי כשלוחה של בית החולים הדסה בירושלים, ובמקרה הצורך הועברו תינוקות לבתי החולים הממשלתיים תל השומר וסרפנד (אסף הרופא כיום), וכן לבית החולים דג'ני ביפו (כיום וולפסון). חולים במחלות מידבקות, לרבות אסכרה, ודפטריה שיתוק ילדים ושחפת, הועברו לבתי חולים ממשלתיים בפרדס כץ ובדיר עמר (איתנים). העברה לאשפוז בבתי החולים הממשלתיים נעשתה על פי החלטת הסגל בבית התינוקות או בית החולים המקומי, ואשפוז התינוק התברר להורים בדרך כלל רק בדיעבד כשלא נמצא התינוק בבית התינוקות. לדברי מנדל, לעיתים קרובות היה צורך דחוף להעביר תינוק, ולא ניתן היה לחכות להורים, בשל קושי לטפל בו או חשש להדבקת ילדים נוספים. לדבריו: "השיטה למצוא הורים לא הייתה משוכללת. היה איזה רמקול במשרד של הסוכנות והיו צועקים את השם של אב. לדוגמה: יחיא יחיא, או אברהם יחיא! הייה ממש בלאגן שלם. והיו שמות דומים."
היעלמות ילדים שנשלחו לבתי תינוקות ולבתי חולים
ברבות מעדויות העולים מתוארים מאפיינים דומים: ההורה הגיע לביקור ילדיו (בבתי תינוקות, בבית החולים במחנה או בבית החולים מחוץ למחנה) ונאמר לו כי הם מתו וכבר נקברו. נטען שמעטים מהילדים נעלמו מבית הילדים כשהם בריאים לחלוטין. לחלק מההורים לא הראו את הקברים, ולאף אחד מהם לא הראו גופה ופרטי נתיחה שלאחר המוות, ולא ניתנה תעודת פטירה. ההורים ניסו למחות, אך בדרך כלל ללא הועיל. באחד המקרים העידה אם שכאשר באה להיניק את בנה נאמר לה כי הוא חלה והועבר לבית חולים בחיפה. לאחר שחוללה מהומה ורופא הכה אותה, הראתה לה אחות את בנה בבית התינוקות. כמה בני משפחה מסרו עדויות שאינן מכלי ראשון, על ילדים שהוחזרו להוריהם לאחר שנאמר להם שהם נפטרו, בעקבות מחאה נמרצת.
העיתונאי שאול בן חיים הציע בשנת 1954 הסבר לכך שילדים רבים שנסעו לבתי החולים אבדו להורים. לדבריו, נהגי אמבולנס נהגו למלא את המכונית בילדים חולים. בתי החולים היו מלאים חולים ופצועים. אם הילד החולה לא התקבל במקום אחד, נסע הנהג לבתי חולים נוספים בניסיון לאשפזו שם. ייתכן שהנהג לא מסר תמיד באופן מסודר היכן הילדים, הן בגלל היעדר מודעות לחשיבות הרישום והן בגלל הקושי הגדול להשתלט על השמות. אפשרות נוספת היא שהמטפלת לא הספיקה לרשום את מה שאמר הנהג.
הטענות העיקריות
דב שילנסקי, שהשתתף בישיבה, אמר שפאר סיפר לו לפני הישיבה כי העובדות הסוציאליות עמדו נבוכות בפני העולים שביקשו לראות את ילדיהם, ושנאמר להם שהילדים נפטרו. שילנסקי אף סיפר בישיבה שהסתובב במחנות העולים באותה תקופה וכי במו עיניו ראה את הדברים עליהם מדברים בישיבה.
התייחסויות ראשונות לפרשה
ב-1952 נכתב בדו"ח פנימי של אגף החקירות של המשטרה על היעדרותם של תינוקות מבתי חולים ובתי תינוקות במחנות העולים בית ליד, ראש העין ועין שמר. שר המשטרה ושר הבריאות התכתבו בעניין.
ועדת שלגי
בסך הכל קיבלה הוועדה 505 הודעות על נעדרים, מתוכן 204 הודעות על ילדים שגורלם כבר נבדק על ידי ועדת בהלול מינקובסקי ו-301 מקרים שטרם נחקרו. מרבית הילדים הנעדרים נעלמו מבתי חולים ובתי תינוקות. בין הילדים שנעדרו היו מלבד יוצאי תימן גם יוצאי ארצות נוספות, באפריקה, אסיה ואירופה. בשנת 1994 טען חבר הכנסת אריה גמליאל מש"ס בדיון בכנסת, כי במשך 4 שנים הוועדה לא תפקדה, והיא החלה לעבוד באמת רק בשנה האחרונה לעבודתה, וכן נאמר כי השופט שלגי טען בוועדה כי יש לו מחסור בסמכויות ובתקציבים, ואינו יכול לשכור חוקרים.
ביקורת על הוועדה
ביקורת נוספת היא שהוועדה התמקדה בבדיקת הטענה של "חטיפה ממסדית", אולם לא בדקה ברצינות אפשרות אחרת, שהיעלמות הילדים לא התבצעה מתוך יוזמה ממסדית אלא על ידי גורמים מקומיים, בחסות העלמת עין ואדישות ממסדית. לדברי סנג'רו הוועדה לא ניסתה לחפש עדויות חדשות כדי לחקור את האמת אלא תפקדה כבית משפט שמסתפק בבחינה של העדויות שמביאים בפניו המתדיינים.
תאוריות על גורל הילדים ואחריות הממסד
הפרשה הותירה תחושות כבדות גם בקרב אישי ציבור. פרופ' אסא כשר כתב:
טענה לגבי נתיחת גופות וניסויים רפואיים
ועדת החקירה הממלכתית חקרה מקרה בבית החולים לילדים של הדסה בראש העין, שבו החדירו לגופם של ארבעה תינוקות שסבלו מתת-תזונה תמיסות מלחים ופרוטאינים דרך עירוי דם. ע"פ מכתביו של פרופ' קלמן מן מביה"ח הדסה עין כרם, כמויות החומרים היו לפי המקובל לילדים, אלא שהילדים התימניים היו קטנים ואנמיים, והכמויות האלו גרמו למותם.
ירי-חור
ההשערה של אגיפטולוגים היא שירי-חור היה השליט שקדם לכא. הוא שלט מאבידוס ונקבר בנקרופוליס באום אל-געב ליד כא, נערמר ומלכי השושלת הראשונה. העדויות שמאמתות את קיומו נדירות למדי, ורובן התגלו במקום קבורתו.
המחלוקת לגבי זהותו
קורט היינריך זתה, טובי וילקינסון ולודוויג ד' מורנץ התנגדו לזיהוי הסימנים כשם של מלך, וראו בהם בעיקר ציון שייכות מלכותי. וילקינסון אף חיזק את דבריו בטענה כי שמותיהם של כא ונערמר הופיעו על ממצאים נוספים גם באזורים צפוניים יותר כגון אזור כנען, בעוד השם ירי-חור אינו מוכר ממצאים שכאלו, מלבד ממצא יחיד מזאוית אל עריאן. מולם, אגיפטולוגים כגון פלינדרס פיטרי, לורל בסטוק, יוכם קוהל ואחרים האמינו שאכן היה שליט, מאחר שראו בבז נושא הפה גרסה קדומה לסרך.
קברו של ירי-חור
במהלך חפירות בקברו של ירי חור בשנות ה-90 של המאה ה-20 נחשף חדר נוסף שנחשף זכה לכינוי B0. לקבר אין מבנה מעל פני הקרקע, ואם היה, הרי לא שרד לימינו.
דוד בן סלימאן צמח
קורות חיים
לאחר השלמת לימודיו כיהן כרב וכמוהל. במקביל ניהל בית מסחר לספרים והיה אספן של כתבי יד. מצעירותו גילה חיבה ועניין רב בשירת ימי הביניים של יהדות ספרד והגיע לרמת בקיאות גבוהה בתחום. שמו כבקיא בשירת ספרד יצא למרחקים, והוא ניהל קשרים עם מלומדים ידועים מהיישוב היהודי בארץ ישראל שעסקו בנושא. דוד ילין כינה את צמח "אחד מגדולי חכמי עמנו" בתחום השירה של יהדות ספרד. ילין וצמח שיתפו פעולה בההדרה והוצאה לאור של כתביו של טודרוס בן יהודה אבולעפיה בן ימי הביניים.
צמח תמך בהתלהבות בתחיית העברית שהתרחשה בזמנו. בין היתר הוא התכתב התכתבות ארוכה עם חיים נחמן ביאליק על נושאים כגון שירתו של ר' שלמה אבן גבירול, ופגש את ביאליק בעת ביקור בארץ ישראל בשנת 1932. הוא חיבר שיר לכבוד ביאליק שבו תיאר אותו כאבי השירה העברית המודרנית מחד, אך גם כמי שממשיך את המסורת העתיקה של השירה העברית שהגיעה לתפארתה ביהדות ספרד של ימי הביניים.
גונאר נורדאהל
קריירה
נורדאהל החזיק בשיא הכיבושים לעונה אחת בסרייה א', עם 35 שערים בעונת 1949/1950, במשך 66 שנים, עד שגונסאלו היגוואין שבר את שיאו.
חיים אישיים
תומאס נורדאהל, בנו של גונאר, היה חבר בסגל של נבחרת שוודיה במהלך מונדיאל 1970.
גורדון פולרטון
ביוגרפיה
לאחר סיום הלימודים פולרטון התחיל לעבוד בחברת יוז איירקראפט והתגייס לחיל האוויר של ארצות הברית. הוא סיים קורס טיס ובשנת 1964 התקבל לבית ספר לטייסי ניסוי בבסיס חיל האוויר אדוארדס. בשנת 1969 הוא התקבל לצוות האסטרונאוטים של נאס"א.
איימי גרנט
אודות
נולדה בעיר אוגוסטה, ג'ורג'יה כצעירה מתוך ארבע אחיות. אביה היה רופא וסבה איש ביטוח עשיר. היא החלה לכתוב שירים בגיל 15 ובשנת 1977, כשהיא בת 16, יצא אלבומה הראשון, אשר זכה להצלחה בחוגי המוזיקה הנוצרית. היא למדה בסוף שנות השבעים באוניברסיטת פורמן ואחר כך באוניברסיטת ואנדרבילט. בשנות השמונים הקריירה שלה נסקה והיא זכתה להצלחה גדולה. עם תחילת שנות התשעים החלה להקליט אלבומי פופ ללא מסרים נוצריים במטרה להגיע לקהלים רחבים יותר.
משפט קיילי
דוגמה
התמורות שהגדרנו אינן מקריות, בנינו אותן כך שהתמורה \varphi(i) מעבירה את המספר j ל-i+j (הסכום בחבורה, כלומר מודולו 4).
באטמונושטור
שמו של הכפר באטמונושטור הוזכר במסמכים לראשונה בשנת 1345.
מאגסי בוגס
קריירה
ב-1987 זכה ב"פרס פרנסיס פומרי נייסמית'" המוענק לשחקני מכללות המפגינים מצוינות במשחק על אף גובהם הנמוך. בוגס נבחר במקום השנים-עשר בדראפט ה-NBA עמוס הכישרונות של שנת 1987 על ידי קבוצת וושינגטון בולטס. דירוגו בדראפט קרוב לדירוגיהם בדראפט של כמה משחקני ה-NBA הטובים בכול הזמנים. בין היתר: דייוויד רובינסון, רג'י מילר, סקוטי פיפן וקווין ג'ונסון. בשנתו הראשונה בליגה, בוגס, שהיה אז השחקן הנמוך ביותר בהיסטוריה של ה-NBA (תואר שעדיין שייך לו), היה חברו לקבוצה של מאנוט בול (שגובהו 2.31 מטר), שהיה באותו זמן הכדורסלן הכי גבוה בהיסטוריה של ה-NBA (כיום התואר הזה שייך לגאורגה מורשאן, שככל הנראה גבוה ממנו רק בכמה מילימטרים). בול ובוגס הופיעו יחד על שלושה שערי מגזינים.
לאחר הפרישה
בשנת 2013 בחר בו עיתון "הארץ" לשחקן הכדורסל השני הטוב ביותר מתחת למטר שמונים, לאחר קלווין מרפי.
רכס מץ'
אוכף סקאמני מחבר את רכס מץ' להר ואייט ארפ.
גונאר גרן
גרן ערך את הופעת הבכורה שלו במדי נבחרת שוודיה ב-29 באוגוסט 1940, בניצחון הנבחרת על פינלנד בתוצאה 2–3. משחקו האחרון עבור הנבחרת היה ב-26 באוקטובר 1958, מול נבחרת דנמרק, שהסתיים בתוצאה 4-4. גרן היה אז בגיל בלתי שגרתי עבור כדורגלן, 37 שנים ו-360 ימים. הוא היה חבר בסגל הנבחרת שזכתה במקום השני במונדיאל 1958. בסך הכל, גרן הופיע 57 פעמים במסגרת הנבחרת הלאומית, וכבש 32 שערים.
דורון טלמון
ביוגרפיה
באירוויזיון 2019, שנערך בתל אביב, נמנתה עם צוות השיפוט הישראלי. באותה שנה החלה לשדר תוכנית מוזיקה בגלגלצ, בימי רביעי ב-22:00. השידור האחרון שלה היה במרץ 2020.
פרס באפט"א לקולנוע
פרס באפט"א לקולנוע (באנגלית: BAFTA Film Awards) הוא פרס המוענק מדי שנה על ידי האקדמיה הבריטית לאומנויות הקולנוע והטלוויזיה לסרטי קולנוע והעוסקים בהם. הפרס נחשב למקבילה הבריטית לפרס האוסקר.